****

**BUSSTUR TIL FLÅM**

 **9.- 10. SEPTEMBER 2017**

Kjølsdalen sanitetsforening planlegg å arrangere ein helgatur i heimefylket. Vi reiser til eit svært attraktivt og populært turistmål. Flåm ligg innerst i Aurlandsfjorden og er eit av Norges mest besøkte turistmål med Flåmsbana som hovudattraksjon. Nærøyfjorden er ein av landets mest besøkte fjordar. Vi skal derfor få med oss begge desse turistmåla. Fretheim hotell er eit ærverdig hotell i Flåm, der det er god utsikt over Flåm. Buss har vi fått leige med Firda Billag og Inge Mykland skal vere sjåfør på turen.

**Laurdag 9. September:** Avreise frå Kjølsdalen kl 9. Vi køyrer via Nordfjordeid, Lote-Anda, Sogndal og Lærdal. Om forholda ligg til rette for det køyrer vi fjellovergangen frå Lærdal over fjellet og kjem ned til Aurland. Stopp underveis og sanitetsforeninga serverer enkel lunsj på bussen (rundstykke). Stopp på utsikten over Aurlandsfjorden. Innsjekking på Fretheim hotell. Kl 17.25 tek vi Flåmsbana til Myrdal og tilbake til Flåm kl 19.30.

Middag på Fretheim hotell etter togturen. Sosialt samvær om kvelden.

**Søndag 10. September:**  Frukost på hotellet. Deretter går vi til kaia og tek det nye båten til Gudvangen kl 10. Inge henter oss på Gudvangen og køyrer til Stalheim hotell der vi skal ete lunsj. På Stalheim har vi fantastisk utsikt over dalen ned mot Gudvangen. Muligheter til omvisning på museum ved hotellet. Deretter køyrer vi til Vinje, over Mørkedalen, og vidare over Vikafjellet til Vangsnes, der vi tek ferge til Dragsvik. Heimturen går via Gaularfjellet der vi stopper på det nye utkikkspunktet ” Utsikten”. Vidare via Moskog og rett heim. Heime ca kl 20.

Som elles på sanitetsturar vert det servering av kaffi og kaker underveis.

Pris: Kr 3 400,- pr person i dobbeltrom

Med i prisen er : - all busstransport på turen

* overnatting med frukost i dobbeltrom på Fretheim hotell
* middag på Fretheim hotell
* billett med Flåmsbana tur/retur
* billett med båt Flåm – Gudvangen
* lunsj på Stalheim hotell

Tillegg for enkeltrom.

Vi tek atterhald om mindre endringer av programmet.

Det må vere 30 påmelde for at turen skal gjennomførast.

**Påmelding** til Jorunn Breiteig, tlf 951 74 063 eller epost:

joraa-br@online.no. Påmeldingsfrist **20. juni.**

Med helsing

Kjølsdalen sanitetsforening

Jorunn Breiteig

turleiar